The Sims (משחק וידאו)

The Sims הוא משחק וידאו מסוג סימולציה חברתית שפותח על ידי חברת Maxis ופורסם על ידי Electronic Arts. המשחק יצא במקור לשווקים ב-4 בפברואר 2000 עבור מערכת ההפעלה Microsoft Windows. המשחק מאפשר לשחקנים ליצור ולשלוט באנשים וירטואליים, הנקראים "סימס", ולנהל את חיי היומיום שלהם בסביבה פרברית. השחקנים יכולים לבחור את המטרות והיעדים של הדמויות בהן הם שולטים, ולבצע התאמות אישיות למראה שלהם, לאישיות שלהם, לכישורים שלהם, ליחסים שלהם, ולסביבה שבה הם גרים. לאורך השנים יצאו לשווקים גם חבילות הרחבה שמספקות תוכן ופיצ'רים חדשים למשחק. המשחק נחשב לאחד ממשחקי הווידאו המשפיעים ביותר בכל הזמנים. הוא זכה לאורך השנים במספר פרסים ונכלל במקום ה-31 ברשימת 50 משחקי הווידאו הטובים ביותר בכל הזמנים של השבועון טיים. המשחק, אשר נחשב לאחד ממשחקי הווידאו הנמכרים ביותר בכל הזמנים, זכה להצלחה מסחרית עוצמה, ומכר, נכון לפברואר 2005, מעל ל-16 מיליון עותקים. הצלחת המשחק הובילה לכך שלאורך השנים פותחו מספר משחקים נוספים של הסימס אשר הפכו את הסימס לאחד מזכיונות משחקי הווידאו המצליחים ביותר בכל הזמנים. המשחק מאפשר לשחקן לקחת חלק בסימולציה של חיי היומיום של דמויות וירטואליות, המכונות "סימס", ולהדריך אותם בפעילויות היומיומיות שלהן, בקריירה שלהן, במערכות היחסים שלהן ולסייע להם להגשים את המטרות החשובות ביותר עבורם בחייהם. לאחר יצירת דמות, אותה הדמות ממוקמת בבית בה השחקן יכול לשלוט בפעילויות היומיומיות של הדמות, כולל הדמות תאכלו, מתי היא תילך לישון, במפגשים החברתיים של הדמות, בקריירה של הדמות ובתחביבים של הדמות. השחקן צריך גם להבטיח שהדמות תישאר מאושרת ובריאה. המשחק מתפתח כל העת בזמן אמת, אלא אם השחקן עוצר את המשחק. לסימס יש צרכים רבים - הם רעבים, וצריכים גם לקחת בחשבון דברים כמו היגיינה, אינטראקציה חברתית, ועוד. ניתן גם לעצב ולרהט את הבית/דירה של הדמות, ולרכוש רהיטים, מכשירי חשמל ופריטים דקורטיביים. אפשרויות ההתאמה האישיות במשחק היו פורצות דרך באותה התקופה, והעניקו לשחקנים שליטה חסרת תקדים על המראה של הבתים של בהם גרים הסימס. את הרעיון למשחק הגה מעצב המשחקים האמריקני ויל רייט. רייט קיבל ההשראה ליצור את המשחק מספרו של כריסטופר אלכסנדר משנת 1977 "A Pattern Language", ומספרו של סקוט מקלוד משנת 1993 "להבין קומיקס". הפיתוח של המשחק החל באמצע שנות ה-90, לאחר שיצאו לשווקים משחקו הקודם של רייט, SimCity 2000. התצוגה של המשחק הייתה איזומטרית דו-ממדית. מערכת הבינה המלאכותית של המשחק אפשרה לדמויות במשחק לבצע פעולות שונות בעצמם באופן שהוסיף לתחושת הריאליזם של המשחק. לאורך השנים יצאו גם 7 חבילות הרחבה למשחק הראשון בסדרת משחקי הסימס. כל הרחבה הוסיפה למשחק פריטים חדשים, שכונות חדשות, דמויות חדשות, ופיצ'רים נוספים. Livin' Large (יצא במקור בשנת 2000) - חבילת ההרחבה הראשונה, הוסיפה דמויות, קריירות, פריטים ופיצ'רים שונים לבית. House Party (יצא במקור בשנת 2001) - החבילה העניקה לשחקנים את היכולת לערוך מסיבות והתכנסויות בבתים של הסימס. Hot Date (יצא במקור בשנת 2001) - החבילה הוסיפה פריטים חדשים, דמויות חדשות, ואפשרה לסימס לעזוב את בתיהם ולנסוע ליעדים שונים. החבילה הוסיפה אזור "מרכז העיר" אשר הכיל מספר שכונות חדשות. החבילה הכילה גם את האפשרות לקחת חלק במערכות יחסים קצרות טווח ומערכות יחסים ארוכות טווח. Vacation (יצא במקור בשנת 2002) - החבילה הוסיפה מיקום חדש בשם "אי החופשות" בו הסימס יכולים לצאת לחופשה עם בני המשפחה או עם סימס אחרים. החבילה מאפשרת לסימס גם לרכוש מזכרות, להתארח בבתי מלון ו/או לשכור אוהל/איגלו. Unleashed (יצא במקור בשנת 2002) - החבילה הוסיפה חיות מחמד למשחק, את האפשרות לעסוק בגינון, והרחיבה את השכונה המקורית שהכילה עשרה מגרשים עם מעל ל-30 מגרשים, ונתנה לשחקן את היכולת לשנות את הייעוד של המגרשים הללו למגורים או לבתי עסק. Superstar (יצא במקור בשנת 2003) - החבילה אפשרה להפוך את הסימס לסלבריטאים מפורסמים והוסיפה מיקום חדש בשם "סטודיו טאון" בו הסימס יכולים לעבוד. Makin' Magic (יצא במקור בשנת 2003) - החבילה אפשרה לגרום לסימס לבצע מעשי קסם והוסיפה ואלמנטים על טבעיים שונים למשחק. סימולציה סימולציות חברתיות אתר האינטרנט הרשמי של The Sims (באנגלית אמריקאית, באנגלית בריטית, באנגלית אוסטרלית, בצרפתית, בגרמנית, באיטלקית, ביפנית, בפולנית, בפורטוגזית, ברוסית, בספרדית איברית, בסינית מפושטת, בקוריאנית ובסינית מסורתית) מדיה וקבצים בנושא The Sims בוויקישיתוף The Sims, באתר PCGamingWiki (באנגלית) Best Video Games of All Time: TIME's Top 50, web.archive.org, ‏2016-08-26 The Sims Franchise Celebrates Its Fifth Anniversary and Continues to Break Records, web.archive.org, ‏2008-02-16 Chong, David (2001). The Sims: Hot Date: Prima's Official Strategy Guide. Prima Games. p. 60. ISBN 978-0-7615-3729-8. Park, Andrew (17 במאי 2006). "The Sims: Livin' Large Review". GameSpot. ארכיון מ-3 בדצמבר 2014. נבדק ב-29 בינואר 2016. {{cite web}}: (עזרה) "The Sims House Party, The Easter Egg - Drew Carey at Your Party". The Easter Egg Archive. ארכיון מ-9 באוקטובר 2016. נבדק ב-15 ביולי 2016. {{cite web}}: (עזרה) Park, Andrew (19 בנובמבר 2001). "The Sims: Hot Date for PC Review". GameSpot. ארכיון מ-7 בנובמבר 2017. נבדק ב-7 ביולי 2016. {{cite web}}: (עזרה) Bates, Jason (8 באפריל 2002). "The Sims: Vacation". IGN. ארכיון מ-26 ביוני 2019. נבדק ב-26 ביוני 2019. {{cite web}}: (עזרה) Butts, Steve (6 ביוני 2003). "The Sims Superstar Review". IGN. ארכיון מ-23 באוקטובר 2018. נבדק ב-13 באוקטובר 2021. {{cite web}}: (עזרה) Butts, Steve (30 באוקטובר 2003). "The Sims: Makin' Magic Review". IGN. ארכיון מ-28 במאי 2022. נבדק ב-28 בינואר 2023. {{cite web}}: (עזרה)